കൊടുംഭീകരനും കാറും നിമിഷങ്ങള്ക്കകം ചാരം, അതും ജനമധ്യത്തില്, ഇതായിരുന്നു ആ യുദ്ധതന്ത്രം! കാറില് സഞ്ചരിക്കുന്നതിനിടെ മുതിര്ന്ന അല് ഖായിദ Al Qaeda നേതാവിനെ വധിച്ച് അമേരിക്ക. കൊല്ലപ്പെട്ട ഭീകരനെ തിരിച്ചറിഞ്ഞ യുഎസ് US പ്രതിരോധ ഉദ്യോഗസ്ഥരെ ഉദ്ധരിച്ചാണ് റിപ്പോര്ട്ടുകള്. സാധാരണക്കാരുടെ ജീവന് യാതൊരുവിധ അപകടവും സംഭവിക്കാതെയാണ് സലിം അബു അഹമ്മദ് Salim AbuAhmad എന്ന അല് ഖായിദ Al Qaeda നേതാവിനെ വധിച്ചതെന്ന് യുഎസ് പ്രതിരോധവൃത്തമായ പെന്റഗണ് Pentagon അറിയിച്ചതായി ദ സണ് റിപ്പോര്ട്ട് ചെയ്യുന്നു. സിറിയയിലെ Syria ഇദ്ലിബ് പ്രവിശ്യയില് Idlib Province നടത്തിയ ഡ്രോണ് ആക്രമണത്തിലാണു സലിം കൊല്ലപ്പെട്ടത്. ഇദ്ലിബിലെ റോഡിലൂടെ സലിം സഞ്ചരിച്ചിരുന്ന വാഹനം ഡ്രോണ് ഉപയോഗിച്ചു തകര്ക്കുകയായിരുന്നു. ആക്രമണത്തില് തകര്ന്ന വാഹനത്തിന്റെ ചിത്രങ്ങളും പുറത്തുവിട്ടു. സിറിയയിലെ അല് ഖായിദ പ്രവര്ത്തനങ്ങള്ക്ക് നേതൃത്വം കൊടുക്കുന്ന പ്രമുഖ ഭീകര നേതാവാണു സലിം അബു അഹമ്മദ്. പലപ്പോഴും ആക്രമണങ്ങള്ക്ക് ഫണ്ട് ഒരുക്കുന്നതും ഇയാളാണ്. എന്നാല് ഇയാളെക്കുറിച്ചുള്ള കൂടുതല് വിവരങ്ങള് ലഭ്യമല്ല. ആക്രമണത്തില് പൊതുജനങ്ങള്ക്ക് യാതൊരു വിധത്തിലുള്ള അപകടങ്ങളും ഉണ്ടായിട്ടില്ലെന്നും പെന്റഗണ് വൃത്തങ്ങള് സ്ഥിരീകരിച്ചിട്ടുണ്ട്. ഞങ്ങള് ലക്ഷ്യമിട്ട വ്യക്തിയെ ഞങ്ങള് ആക്രമിച്ചിരിക്കുന്നു. ഇതുകാരണം സാധാരണക്കാര്ക്ക് നാശനഷ്ടങ്ങളൊന്നും ഉണ്ടായിട്ടില്ല.. നേവി ലഫ്. ജോസി ലിന്നി ലെന്നി പ്രസ്താവനയില് പറഞ്ഞു. ഭീകരസംഘടനയുമായി ബന്ധമുള്ള തീവ്രവാദിയായിരുന്നു വാഹനത്തില് ഉണ്ടായിരുന്ന സലിം അബു അഹമ്മദെന്ന് സിറിയന് ഒബ്സര്വേറ്ററി ഫോര് ഹ്യൂമന് റൈറ്റ്സും സ്ഥിരീകരിച്ചതായാണ് റിപ്പോര്ട്ടുകള്. പ്രദേശത്ത് അല് ഖ്വയിദയുടെ നേതൃത്വത്തിലുള്ള ആക്രമണങ്ങള്ക്ക് മേല്നോട്ടം വഹിക്കുന്നതിനും ധനസഹായം നല്കുന്നതിനും അംഗീകാരം നല്കുന്നതിനും ഉത്തരവാദിത്തമുള്ള ഒരു മുതിര്ന്ന നേതാവാണ് അബുഅഹമ്മദ് എന്ന് സംശയിക്കുന്നതായി ഫോക്സ് ന്യൂസിനെ ഉദ്ധരിച്ച ദ സണ് റിപ്പോര്ട്ട് ചെയ്യുന്നു. ആക്രണണത്തിന്റെ ചിത്രങ്ങളും പുറത്തുവന്നിട്ടുണ്ട്. കരിഞ്ഞുപോയ ലോഹക്കൂട്ടം മാത്രമാണ് ഈ കാര്. ഭീകരരെ അമര്ച്ച ചെയ്യാനായി ഡ്രോണുകള് കൂടുതലായി ഉപയോഗിക്കാനുള്ള അമേരിക്കന് സൈന്യത്തിന്റെ പദ്ധതി ശക്തമാണെന്നു സൂചിപ്പിക്കുന്നതാണ് പുതിയ സംഭവം എന്നും റിപ്പോര്ട്ടുകള് ഉണ്ട്. ഇദ്ലിബില് നേരത്തെ മുതല് തന്നെ ആക്രമണങ്ങള്ക്കായി ഡ്രോണുകള് യുഎസ് സൈന്യം ഉപയോഗിക്കുന്നുണ്ട്. സിറിയയില് വിമത പ്രദേശങ്ങളായ ഇദ്ലിബിലും അലെപ്പോയിലും അല് ഖായിദയുടെയും അനുബന്ധ സംഘടനയായ ഹയാറ്റ് തഹ്രീര് അല് ഷാമിന്റെയും സാന്നിധ്യം ശക്തമാണ്. 40 ലക്ഷത്തോളം ആളുകള് ഇവിടെ താമസിക്കുന്നു. തുടര്ച്ചയായി നടക്കുന്ന സംഘട്ടനങ്ങളും പ്രക്ഷോഭങ്ങളും മൂലം ഇവരില് പലരും കുടിയൊഴിഞ്ഞു പോകുന്നുണ്ട്. സിറിയന് സര്ക്കാര് സേന, യുഎസ്, റഷ്യ, രാജ്യാന്തര സഖ്യസേനകള് തുടങ്ങിയവര് ഒരുമിച്ചാണ് ഭീകരര്ക്കെതിരെ ഇവിടെ പോരാടുന്നത്. കിഴക്കന് സിറിയയില് നിന്ന് പലായനം ചെയ്ത ഐസിസ് നേതാവ് അബൂബക്കര് അല് ബാഗ്ദാദിയുടെ മരണത്തിലേക്ക് നയിച്ച പോരാട്ടം നടന്ന സ്ഥലം കൂടിയാണ് ഇദ്ലിബ് പ്രവിശ്യ എന്നാണ് റിപ്പോര്ട്ടുകള്.